Diari Oficial de la Generalitat Valenciana


Sumari del DOGV 8468, del 21-01-2019 (2019/103)

RESOLUCIÓ de 2 de gener de 2019, de la Presidència de la Generalitat, per la qual es revoca l'exempció de l'obligació de crear el lloc de Secretaria de l'Ajuntament d'Emperador per personal funcionari d'Administració local amb habilitació de caràcter nacional pertanyent a la subescala de Secretaria Intervenció.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8468

Data del DOGV
:   21-01-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/103


Data del document
:   02-01-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 2 de gener de 2019, de la Presidència de la Generalitat, per la qual es revoca l'exempció de l'obligació de crear el lloc de Secretaria de l'Ajuntament d'Emperador per personal funcionari d'Administració local amb habilitació de caràcter nacional pertanyent a la subescala de Secretaria Intervenció. [2019/103]  
Per Resolució de 16 de març de 1988, de la Direcció General de la Funció Pública, del Ministeri per a les Administracions Públiques (BOE 22.03.1988), es va eximir de la creació del lloc de Secretaria de l'Ajuntament d'Emperador, i que les funcions reservades a aquest lloc s'exerciren pel Servei d'Assistència Tècnica de la Diputació Provincial de València.  
Segons el certificat de la Secretaria, per acord Plenari de l'Ajuntament d'Emperador, en sessió realitzada el dia 29 de març de 2018, es va acordar, per unanimitat de la Corporació sol·licitar de la Comunitat Autònoma la revocació de l'exempció concedida al seu moment per haver canviat les circumstàncies que la van propiciar, modificar la plantilla de l'Ajuntament, i crear el lloc de Secretaria Intervenció i sol·licitar la classificació en classe tercera.  
Sol·licitat el preceptiu informe a la Diputació Provincial de València, aquesta ha emés informe favorable a la revocació de l'exempció sol·licitada mitjançant l'acord del Ple en sessió de data 24 d'abril de 2018.  
Consta en l'expedient el certificat de la Secretaria de data 30 d'octubre de 2018 segons el qual es fa constar que el citat acord de modificació de la plantilla de l'Ajuntament d'Emperador ha romàs exposat al públic per espai de 15 dies hàbils, amb l'anunci previ al Butlletí Oficial de la Província de València número 189, de data 28 de setembre de 2018.  
La normativa bàsica estatal en matèria d'exempcions queda regulada en l'article 10 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, i en el paràgraf tercer s'estableix que quan desapareguen les circumstàncies que van donar lloc al fet que s'eximira un lloc de treball, l'entitat local afectada haurà de sol·licitar la seua revocació i procedir a la creació i classificació d'aquest.  
  
En matèria de creació i classificació de llocs reservats, la normativa estatal bàsica està regulada en els articles 6 al 14 del Reial decret 128/2018.  
Vistos els antecedents indicats i en virtut del que disposen els articles 164.3, 166, 167, 168 i 170 de la Llei 8/2010, de 23 de juny, de la Generalitat, de règim local de la Comunitat Valenciana, així com els articles 2 i 13 al 15 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en diferents òrgans de l'Administració de la Generalitat (DOGV 7722, 17.02.2016), resolc:  
  
Primer  
Revocar l'exempció de la creació del lloc de Secretaria de l'Ajuntament d'Emperador.  
  
Segon  
Crear el lloc de Secretaria a l'Ajuntament d'Emperador.  
  
Tercer  
Classificar el lloc de Secretaria de l'Ajuntament d'Emperador en classe tercera, i està reservada la seua provisió a personal funcionari amb habilitació de caràcter nacional, de la subescala de Secretaria Intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament recurs contenciós administratiu davant el Jutjat Contenciós Administratiu de València o davant el jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una Administració pública no cal interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 2 de gener de 2019.- El president de la Generalitat, p. d. (R 12.02.2016, DOGV 17.02.2016), el secretari autonòmic de Presidència: Andreu Ferrer Bautista.